08/09/2021 | Administración LocalMunicipal
Camariñas
Convocatoria de probas para creación de bolsa de emprego para a contratación de dous oficiais de oficio-fontaneiros como funcionario interino por acumulación de tarefas mediante concurso-oposición libre

ANUNCIO Convócanse probas selectivas, mediante concurso-oposición libre, para CREACIÓN DUNHA BOLSA DE EMPREGO PARA A CONTRATACIÓN DE DOUS OFICIAIS DE OFICIOS-FONTANEIRO PARA O CONCELLO DE CAMARIÑAS, para o desenvolvemento das funcións e tarefas específicas da especialidade profesional correspondente, como funcionario/a interino/a por acumulación de tarefas, cuxas bases foron aprobadas por Decreto da Alcaldía de data 2 de setembro de 2021, as cales se transcriben a continuación: “BASES DA CONVOCATORIA PARA ELABORACIÓN DUNHA BOLSA DE EMPREGO PARA A CONTRATACIÓN DE DOUS OFICIAIS DE OFICIOS-FONTANEIRO CONCELLO DE CAMARIÑAS, MEDIANTE CONCURSO-OPOSICIÓN LIBRE, COMO FUNCIONARIOS/AS INTERINO/A. SEIS MESES A XORNADA COMPLETA. EXPTE TEDEC: 2021/E001/000010 Primeira.–Obxecto. É obxecto das presentes bases a realización dun proceso selectivo, mediante concurso-oposición libre, para a creación dunha bolsa de emprego para a contratación de dous oficiais fontaneiros para o Concello de Camariñas, para o desenvolvemento das funcións e tarefas específicas da especialidade profesional correspondente, como funcionario/a interino/a por acumulación de tarefas. A bolsa de emprego, que quedará formada pola relación de aspirantes que superen este proceso selectivo, destinarase á contratación de persoal cando se produza algunha das seguintes circunstancias (artigo 10.1 do EBEP): b) A substitución transitoria dos titulares. (.) d) Exceso ou acumulación de tarefas por prazo máximo de seis meses, dentro dun período de doce meses. O apartado b) do artigo 10.1 do EBEP, recollese aos efectos de ter que cubrir unha posible vacante do persoal contratado a través do apartado d) do citado artigo, que é o obxecto principal da selección das presentes bases, funcionario interino por acumulación de tarefas. Esta bolsa de emprego terá unha validez de dous anos, contados a partir do día seguinte ao da súa publicación no Boletín Oficial da Provincia. As prazas a seleccionar teñen as seguintes características: Escala: Administración Especial. Subescala: Servizos Especiais. Clase: persoal de oficio. Grupo: C2, oficial fontaneiro. Nivel complemento de destino: 16 Número: 2 postos. O sistema selectivo elixido é de concurso-oposición. Segunda.–Modalidade contractual, duración e retribucións. A modalidade de contractual é a regulada polo art.10.1 b) e d) do EBEP, é dicir funcionario interino por acumulación de tarefas, e a xornada completa para desenvolver as funcións as que se refire a base anterior. A duración do contrato será de seis meses como máximo. A xornada de traballo será de 37,50 horas semanais de luns a domingo, cos descansos establecidos legal e convencionalmente. As quendas/horario de traballo serán determinadas pola Alcaldía, sen prexuízo do establecido na base primeira. Estas prazas se consideran servizos con xornada especial, incluíndo tardes, domingos e festivos. Deberán ter dispoñibilidade inmediata as 24 horas ao día polas características dp servizo. Percibirán as retribucións básicas e as pagas extraordinarias correspondentes al grupo C2, artigo 25 do EBEP. Percibirán así mesmo as retribucións complementarias a que se refiren os apartados b), c) e d) del artigo 24 do EBEP, correspondentes a categoría de entrada no corpo ou escala no que se lle nomee. No presente caso corresponde: Complemento de destino: nivel 16 Complemento especifico: 498,35 €/mes. Terceira.–Funcións dos postos. As prazas referidas adscríbense a unidade operativa de obras e servizos e as funcións que ten encomendadas son entre outras: – Localización e reparación de avarías nas conducións de auga, seguindo as normas internas municipais. – Control dos materiais utilizados nas reparacións efectuadas. – Seguimento e control de almacén, solicitando as pezas de reparación que sexan necesarias. Xestión de provedores. – Realización de cortes de subministro para a reparación de avarías. Accionamento e regulación do sistema verificando a correcta circulación del auga. – Restablecemento do servizo tras unha avaría ou intervención na rede de abastecemento. – Dispoñibilidade para avarías urxentes, e actuación sobre as mesmas. – Mantemento e limpeza dos equipos utilizados na actividade. – Control analítico simple da auga. Cloro, pH, Tª, turbidez. – Control do consumo da auga. Caudais e volumes. – Coñecementos en dosificación de reactivos a auga. – Executar o mantemento preventivo e correctivo da rede. Inclúe unha serie de tarefas como a supervisión do funcionamento xeral, control de indicadores, detección de avarías, rexistro de datos, axuste dos equipos, limpeza do sistema, implantación de medidas de seguridade, etc. – Dispoñibilidade vintecatro horas polas características do servizo. – Outras funcións relacionados co posto de traballo que sexan encomendadas polo seu superior. Cuarta.–Requisitos das persoas aspirantes. Requisitos de carácter xeral: Para tomar parte nas probas selectivas, as persoas aspirantes deberán reunir os seguintes requisitos, referidos todos e cada un á data en que remate o prazo de presentación de solicitudes: a) Ser español, ou nacional dun Estado membro da Unión Europea. b) Posuír a capacidade funcional para o desempeño das tarefas habituais da praza á que aspira. A condición de discapacitado/a e a súa compatibilidade acreditarase pola correspondente certificación. Os aspirantes con minusvalía farán constar na súa instancia se precisan adaptación para as probas. c) Estar en posesión do título de: Bacharelato Elemental, Graduado Escolar, F. P. I., ou equivalente. No caso de titulacións obtidas no estranxeiro deberase estar en posesión da correspondente convalidación ou da credencial que acredite a homologación do título. Este requisito non ser esixible a os/as aspirantes que obtiveran o recoñecemento da súa cualificación profesional, no ámbito das profesións reguladas, ao ampor das disposición de dereito comunitario. d) Ter cumpridos os 16 anos e non exceder, no seu caso, da idade máxima de xubilación forzosa. e) Non ter sido separado, mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Requisitos de carácter específico: – Estar en posesión de permiso de conducir. Quinta.–Presentación de solicitudes.1.–As solicitudes presentaranse en modelo oficial que se achega como anexo ás bases, dirixidas á Alcaldía, presentaranse no Rexistro Xeral das oficina municipais en horario de oficina ou no Rexistro telemático (sede electrónica), durante o prazo de 10 días naturais, contados a partir do seguinte ao da publicación do anuncio da convocatoria no Boletín Oficial da Provincia, esta se anunciará a título meramente informativo na sede electrónica do Concello de Camariñas (sinalándose a data de publicación no Boletín Oficial da Provincia). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da solicitude rexistrada.2.–Ás solicitudes de participación, que deberán presentarse no modelo que se achega ás presentes bases, se acompañara fotocopia compulsada ou orixinal da seguinte documentación: a) Documento Nacional de Identidade. b) Titulación reflectida na base terceira, letra C). c) Os aspirantes que fagan valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente.3.–Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.4.–Como xa se dixo na base anterior estes requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo. Sexta.–Admisión de aspirantes. Data e lugar de realización das probas. Rematado o prazo de presentación de instancias, a Alcaldía ditará resolución, dentro dos cinco días hábiles seguintes, declarando aprobada a lista provisional de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles, contados a partires do seguinte ao da publicación da resolución no Taboleiro de Anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios), para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen á omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, o Alcaldía ditará resolución na que se aprobará a lista definitiva de aspirantes admitidos e excluídos, así como a resolución das solicitudes de abstención ou recusación dos membros do tribunal e o lugar, data e hora do comezo do proceso de selección. Resolución que se publicará no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). O feito de figurar na relación de admitidos non prexulga que se lles recoñece aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos. Sétima.–Tribunal cualificador.1.–O Tribunal Cualificador estará integrado do seguinte xeito: Presidente: un empregado/a público a designar pola Alcaldía (titular e suplente). Vogais: tres empregados/as públicos a designar pola Alcaldía (titulares e suplentes). Secretario/a: un empregado/a público a designar pola Alcaldía, que actuará con voz e sen voto (titular e suplente). A designación concreta dos membros do tribunal se efectuará e fará pública (mediante a publicación no taboleiro de anuncios do Concello e na sede electrónica) antes de rematar o prazo de presentación de instancias.2.–Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.–O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do Presidente e do Secretario.4.–O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ó exercicio das súas especialidades técnicas en base exclusivamente ás cales colaborarán co órgano de selección.5.–O Tribunal cualificador queda autorizado para resolver as dúbidas que se presenten e toma-los acordos necesarios para a boa orde do proceso selectivo, en todo o non previsto nestas Bases. Oitava.–Proceso selectivo. A selección dos aspirantes efectuarase polo sistema de concurso-oposición de acordo co seguinte detalle: A fase de concurso non será eliminatoria e levarase a cabo despois da fase de oposición. O cadro de puntuacións é o seguinte: A fase de concurso, que non ten carácter eliminatorio, desenvolverase con carácter posterior á fase de oposición e as puntuacións outorgadas publicaranse no taboleiro de anuncios do Concello e na páxina web (www.camarinas.net). Ningún mérito poderá ser puntuado en máis dun apartado. Como xa se dixo a data, hora e lugar na que haberá de constituírse o tribunal, así como o día, hora e lugar para o comezo do primeiro exercicio das probas selectivas convocadas serán determinados pola Alcaldía mediante decreto, xuntamente coa lista definitiva de admitidos e excluídos, esta resolución publicarase no taboleiro de anuncios do Concello e tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). Unha vez comezadas as probas selectivas os anuncios de celebración dos exercicios faranse públicos nos locais onde se celebren estes e no taboleiro de anuncios do Concello. Así mesmo, e sempre que sexa posible, poderase publicar, a título meramente informativo e complementario na sede electrónica do Concello. Cando o tribunal o considere conveniente, poderá acordar a celebración dos exercicios na mesma xornada, concedéndolles aos/ás opositores/as un descanso mínimo de trinta minutos entre a celebración de cada un deles. De non ser posible e/ou así acordalo o tribunal se celebrarán na xornada seguinte ou seguintes, deixando transcorrer neste caso un prazo/tempo mínimo de 24 horas entre cada exercicio. Os aspirantes deberán acudir ás probas na hora e data do respectivo chamamento, sen posibilidade de aprazamento calquera que fose a causa que lles impedira acudir, salvo casos de forza maior debidamente xustificados que serán libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. Será obrigatorio o uso de máscaras segundo o recollido na Orde SND/422/2020, do 19 de maio, pola que se regulan as condicións para o uso obrigatorio de máscara durante a situación de crise sanitaria ocasionada pola COVID-19. A actuación dos aspirantes no exercicio levarase a cabo por orde alfabética, empezando por aqueles que teñan como inicial do primeiro apelido a letra “Y”, conforme ao sorteo que realizou a Consellería de Facenda para o ano 2021, (DOG n.º 24, de data 5 de febreiro de 2021). Concluído cada un dos exercicios da oposición, o tribunal fará pública a relación de aspirantes que os superasen, indicando a puntuación obtida. Os opositores non incluídos nesta relación terán a consideración de “non aptos”. Efectuarase mediante concurso-oposición libre. A) Fase oposición A puntuación máxima de esta fase será de 60 puntos e constará dos seguintes exercicios, sendo eliminatorios cada uno deles. As probas versarán sobre os temas detallados no anexo. Consistirá na realización de: 1. Unha proba escrita de carácter obrigatorio e eliminatorio consistente en contestar nun tempo de sesenta minutos, un cuestionario de trinta preguntas tipo test con catro respostas alternativas, sendo unha de elas a correcta ou más correcta de entre as alternativas plantexadas, extraídas do temario que figura como Anexo en cada un dos programas de temas, cada resposta acertada valera un punto. Máximo 30 puntos.2. Unha proba práctica durante o tempo de sesenta minutos, de carácter obrigatorio e eliminatorio, consistente en realizar dous exercicios de execución práctica, de orden profesional, acordes coa praza convocada e relacionados coas funcións de dito posto de traballo, cada exercicio se puntuará con un máximo de 15 puntos. Para a valoración da proba o tribunal terá en conta a destreza na realización proxecto, a organización das diferentes tarefas a realizar, o uso das ferramentas, as medidas de protección persoal adoptadas e a orde e limpeza no espazo de traballo. Máximo 30 puntos.3. Proba de galego. Terá unha puntuación de apto ou non apto e deberán realizala as persoas que non presentaran documentación acreditativa de estar en posesión do Celga.2. Na fase de oposición debe acadarse unha puntuación mínima de 10 puntos, de non ser así, a persoa candidata queda excluída da bolsa de emprego. B) Fase de concurso b.1) Experiencia profesional ata un máximo de 30 puntos. Polos servizos prestados no mesmo posto na administración Pública Local ou noutra administración pública (Deputación, Xunta, etc.): 0,20 puntos/mes. Polos servizos prestados noutros postos relacionados co servizo de augas na Administración Local ou noutra Administración Pública: 0,15 puntos/mes. Polos servizos prestados como fontaneiro en empresas privadas: 0,15 puntos/mes. Polos servizos prestados noutros postos relacionados co servizo de augas en empresas privadas:0,10 puntos/mes. Non se computaran servizos prestados por tempo inferior a un mes e os meses consideraranse de 30 días naturais. Asemade non se computarán os servizos prestados simultaneamente con outros igualmente alegados e a puntuación reducirase proporcionalmente polos prestados a tempo parcial(considerando 40 horas á semana). Forma de acreditar os méritos alegados: a) Servizos prestados como funcionario:  Certificado de servizos prestados expedida pola administración correspondente na que se fará constar, como, mínimo, o nome do posto de traballo ocupado, as tarefas desenvoltas, o tipo de relación (funcionario de carreira, interino ou en practicas), escala, subescala, grupo, corpo, porcentaxe de xornada de traballo e datas de toma de posesión e cese.  Informe de vida laboral expedido pola Tesourería da Seguridade Social. b) Servizos prestados como persoal laboral: 1.–Informe de vida laboral expedido pola Tesourería da Seguridade Social.2.–Contrato de traballo.  Certificado da empresa sobre as tarefas desenvoltas. b.2) FORMACIÓN COMPLEMENTARIA ata un máximo de 10 puntos.1.–Formación académica: máximo 4,5 puntos. Polas características da praza valorarase exclusivamente estudos referidos a ciclos de formación profesional da especialidade de fontanería, é dicir, ciclos formativos nos que van orientados a formación profesional FPI e/ou grao medio relacionados coa fontanería. – Curso Formación Profesional Grao Medio ou FPI. Ciclo da Auga: 1,5 puntos. – Curso Formación Profesional Grao Medio o FPI. Técnico en mantemento electromecánico: 1,5 puntos. – Cursos Formación Profesional Grado Medio ou FPI con contidos parcialmente similares: 1,5 puntos.2.–Outra formación complementaria, máximo 3,5 puntos: Carné de instalador autorizado. Máximo 1 puntos. Curso de manipulador auga de consumo humano. Máximo 1 punto. Cursos de prevención de riscos laborais. Máximo 0,5 puntos. Carné de instalador/soldador de tubarias plásticas. Máximo 0,5 punto. Programas ofimática. Máximo 0,5 punto.3.–Cursos relacionados co posto de traballo: Máximo 2 puntos. Cursos de 0 a 20 horas: 0.05 puntos/curso. Cursos de 21 a 50 horas: 0.10 puntos/curso. Cursos de 51 a 100 horas: 0.15 puntos/curso. Cursos de máis de 100 horas: 0.20 puntos/curso. A acreditación destes apartados realizarase mediante certificados ou diplomas expedidos polos organismos oficiais das administracións públicas ou incluídas nos plans de formación destas. Os cursos, certificados ou diplomas nos que non conste o número de horas lectivas non se valorarán. A cualificación final da fase de concurso estará determinada pola suma das puntuacións obtidas. Máximo 40 puntos Novena.–Constitución da bolsa de emprego. Unha vez rematada a cualificación dos/as aspirantes, o tribunal publicará a listaxe de persoas aprobadas por orde de puntuación, de maior a menor, e elevará a devandita relación á Alcaldía para os efectos de tramitación de nomeamentos. Mediante Resolución de Alcaldía constituirase a bolsa de emprego e será publicada no BOP. Esta bolsa de emprego terá unha validez de dous anos, contados a partir do día seguinte ao da súa publicación no Boletín Oficial da Provincia. Décima.–Propostas de nomeamento e presentación de documentos. Cando se produza algunha das circunstancias que recolle o artigo 10.1 b) e d) do EBEP, procederase ao chamamento e, no seu caso, nomeamento de persoas que configuran a bolsa coas características e circunstancias que se determinen mediante Resolución da Alcaldía. Os aspirante/s proposto/s para a contratación serán requiridos para que dentro do prazo máximo de 5 días hábiles, a contar desde o día seguinte á publicación proceda/n a presentar a seguinte documentación: a) Fotocopia compulsada do Documento Nacional de Identidade. b) Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das función públicas. c) Declaración xurada de non estar incurso en ningunha das causas de incapacidade específica conforme á normativa vixente. d) Declaración xurada de non incorrer en ningún dos supostos de incompatibilidade establecidos na lexislación sobor da materia. e) Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente. A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, fará que a persoa seleccionada quede excluída do procedemento e polo tanto non se poderá proceder á súa contratación; todo ilo sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do seguinte aspirante que superou o proceso selectivo por orde de puntuación, requiríndoselle para que no prazo de cinco días hábiles presente a documentación antes referida. Presentada a documentación, e sendo a mesma conforme, a Alcaldía procederá, previa resolución, á contratación do/a aspirante formalizándose o correspondente nomeamento e toma de posesión, na data que se sinale, para o que será necesario que previamente se comunique o número de afiliación á Seguridade Social (no caso de que este non tiña sido comunicado previamente, dita comunicación deberá facerse no prazo que se sinale por esta Administración). Mentres non se formalice o nomeamento e non se produza a incorporación ao posto de traballo, o aspirante non terá dereito a percepción económica de ningunha clase. Quen sen causa xustificada non concorrese a formalizar o contrato na data sinalada, perderá tódolos dereitos derivados da superación das probas selectivas. Os chamamentos para o posto de traballo realizaranse seguindo a orde da bolsa de emprego. Levarase a cabo de forma simultánea por medio de contacto telefónico e por correo electrónico. Telefonicamente, con chamada ao número de teléfono indicado na instancia presentada para participar no procedemento ou aportado posteriormente, por medio de dous intentos en horas distintas cunha diferencia mínima de 5 horas entre chamada e chamada, e simultaneamente realizarase comunicación por correo electrónico, á dirección que conste na instancia presentada para participar na bolsa de emprego ou aportada posteriormente polo candidato/a. Deixarase constancia no expediente que se tentou contactar na forma indicada no parágrafo anterior, deixando constancia por escrito, ademais, dos que renunciaron, dos que non contestaron ao chamamento e do/a candidato/a que acepta o posto de traballo. Cada vez que vaia a facer unha contratación comezarase a chamar aos/as candidatos/as polo orde da bolsa de emprego, comezando sempre desde a primeira persoa dispoñible da listaxe que conforma a bolsa. Así mesmo aqueles que renunciaran por causa xustificada, permanecerán na listaxe na mesma posición en situación “suspensión por causa xustificada” ate que comuniquen a finalización desta situación e a súa dispoñibilidade inmediata para un novo contrato. Tal dispoñibilidade entenderase efectiva no día seguinte hábil da efectiva comunicación, aos efectos do dereito de chamamento. Si algún/algunha candidato/a non contesta, entenderase que renuncia ao posto e seguirase chamando aos seguintes do listado co fin de axilizar e non paralizar o proceso de contratación. Si durante esa xornada (ata as 23:59 h) a persoa coa que non se deu contactado se pon en contacto co Concello por teléfono ou por correo electrónico ten dereito a ser contratada, doutro xeito entenderase que renuncia. A renuncia ao posto pode presentarse por escrito no rexistro xeral, fax, correo electrónico, ou calquera outro medio no que quede constancia no Concello. No caso de que un/unha candidato/a renunciase, salvo por causa xustificada, pasará á posición final da listaxe no suposto dunha primeira e segunda renuncia, quedando excluído/a da listaxe no suposto dunha terceira. Consideraranse causas xustificadas de renuncia, cese ou baixa voluntaria as seguintes: – Estar en situación de IT ou situación médica temporalmente incapacitante ou en tramitación de calquera expediente de incapacidade permanente parcial polo INSS para o desempeño de determinados postos de traballo non inhabilitante para a categoría á que se presentara. – Estar no período temporal correspondente ao permiso de maternidade/paternidade. – Estar ao coidado de menores, minusválidos ou familiares de avanzada idade. – Estar realizando unha acción ocupacional para mellora da empregabilidade a través dunha Administración Pública ou organismo homologado para impartición de tales accións. – Acreditar dispoñer dun contrato temporal ou nomeamento interino tanto na Administración Pública como na empresa privada. Con carácter previo á formalización do contrato de traballo o candidato deberá presentar a documentación á que se refire esta base, agás aquela que obre xa en poder da administración, o prazo para a presentación será determinado pola administración tendo en conta a dispoñibilidade inmediata que poden motivar/esixen estas contratacións. Undécima.–Nomeamento e toma de posesión das prazas de funcionarios/as interinos/as. Se dentro do prazo indicado, o/a aspirante proposto/a non presentase a súa documentación ou non reunise os requisitos esixidos, non poderá ser nomeado/a, e quedarán anuladas todas as súas actuacións, sen prexuízo das responsabilidades nas que incorrese por falsidade na solicitude de participación no proceso selectivo. O/a aspirante nomeado/a deberá tomar posesión no prazo máximo de vinte días naturais, a contar dende o seguinte ao que sexa notificado o nomeamento. Duodécima.–Incidencias.1.–A aprobación das bases da convocatoria e os actos administrativos que se sucedan poderán ser recorridos polos interesados nos casos e do xeito establecido na Lei 39/2015, do 1 de outubro, de procedemento administrativo común das administracións públicas.2.–Para o non previsto nestas Bases, será de aplicación a Lei 7/1985, do 2 de abril, o Real Decreto Lexislativo 781/86, do 18 de abril e o Real Decreto 896/1991, do 7 de xuño, o Real Decreto 364/1995, de 10 de marzo e o Real Decreto Lexislativo 5/2015, do 30 de outubro, e demais a normativa aplicación.3.–No caso de quedar deserto o proceso selectivo por non o superar ningún aspirante ou por non presentarse ningún ao proceso, a Alcaldía queda autorizado a convocalo novamente cantas veces fose necesario, de conformidade coas presentes bases. NORMAS FINAIS Primeira. –Todos os actos administrativos derivados desta convocatoria, así como da actuación do Tribunal, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a continuación do proceso selectivo, salvo que así o decida o órgano convocante. Segunda. –Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante o Xulgado Contencioso Administrativo, no prazo de dous meses (contado desde o día seguinte ao da publicación da convocatoria). Con carácter potestativo e previo, poderá interpor recurso de reposición ante o mesmo órgano que adoptou o acordo de aprobación, no prazo dun mes (contado desde ao día seguinte ao da publicación da convocatoria). Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recursos de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que considere procedente. ANEXO Temario primeira parte Tema 1.–A Constitución española de 1978: principios xerais. Tema 2.–A organización territorial española. As Comunidades Autónomas. Os Estatutos de Autonomía. A Deputación Provincial. Tema 3.–O municipio: Evolución. Concepto. Elementos esenciais. O termo municipal: Concepto. Caracteres. A poboación: Concepto. Clasificación. Organización municipal: Concepto. Clases de Órganos. Estudio de cada un dos Órganos. Competencias: Concepto e Clases. Lexislación española. Funcionamento dos órganos colexiados locais: Réxime de sesións. Adopción de acordos. Actas e certificados de acordos. Procedemento administrativo. Lei 7/1985, de 2 de abril, de Bases de réxime local. Tema 4.–A función pública local: Ideas xerais. Concepto de Funcionario. Clases de funcionarios. Organización da función pública local: Órganos e grupos que a integran. Adquisición e perdida da condición de funcionario. Situacións en que poden atoparse. Dereitos e deberes dos funcionarios públicos locais: Dereitos. Deberes. Rexime disciplinario. Lei 2/2015, de 29 de abril, de emprego público de Galicia e Real Decreto Lexislativo 2/2015, de 30 de outubro, polo que se aproba o texto refundido do Estatuto Básico do Empregado Público. Tema 5.–Nocións básicas do procedemento de contratación administrativo, Lei 9/2017, de 8 de novembro, de contratos do sector público. Segunda parte Materias específicas  Abastecemento e saneamento urbano. Tema 1.–Fontanería: conceptos xerais. Ferramentas. Tubarias e accesorios. Tipos, características, unións, montaxe. Maquinaria e ferramentas para o montaxe. Coñecementos fundamentais: Masa e volume, densidade, peso e peso específico, presión, traballo e enerxía, transmisión térmica e caudal e velocidade da auga nas conducións. Unidades. Conversión de unidades. Tema 2.–A auga de consumo. Tratamentos. Composición da Auga. Purificación: aireación, coagulación, sedimentación, descalcificación, desmineralización, PH, filtración, desinfección. A calidade da auga de consumo humano. Métodos de desinfección. Tema 3.–A contaminación da auga: factores, riscos, clases e prevención. Analítica: tipos, toma de mostras, frecuencias. Parámetros organolépticos, microbiolóxicos, químicos, indicadores, radiactivos. Real Decreto 140/2003. Tema 4.–Abastecemento de auga. Definicións e funciones das redes de subministro, captación, condución e distribución de augas. Sistemas de bombeo. Depósitos. Conducións: Tipos de tuberías, materiais e timbraxes. Unións. Válvulas de Corte, ventosas e elementos de manobra. Válvulas reguladoras de presión. Válvulas de seguridade anti-inundacións. Hidrantes. Bocas de rego e limpeza. Probas da tubaria instalada. Manómetro. Tema 5.–Saneamento. Definicións e funciones das redes de saneamento. Sistemas de tomas nas redes públicas. Conducións: tipos. Elementos da rede: imbornales, pozos, cámaras de descarga, etc. Probas da tubaria instalada. Tema 6.–Mantemento das redes de abastecemento, distribución e saneamento. Tipos de mantemento: correctivo, preventivo e preditivo. Sistemas de detección de fugas. Tipos de rotura, pezas e accesorios de reparación. Ferramentas de corte. Soldaduras. Tipos, materiais a empregar e técnicas. Corrosións e incrustacións. Tipos de corrosión, medidas de prevención e protección. Tema 7.–Redes de rego. Instalacións de rego. Sistemas de rego convencional: Aspersión, difusión, goteo e exudación. Avarías dos sistemas de rego: Detección e reparación. Métodos de automatización do rego: Electroválvulas, cabreado e programadores. Tema 8.–Lectura e interpretación básica de planos xerais e de detalle. Escalas. Símbolos e signos convencionais. Simboloxía esquemas hidráulicos, Puntos desfavorables, finais de rede, tapones, rede mallada. Operacións matemáticas básicas.  Instalacións interiores. Tema 10.–Acometida de augas a edificios. Contadores. Código Técnico de la Edificación. Documento Básico Salubridade. Subministro de Auga. Tema 11.–Instalacións interiores de abastecemento. Tubarias e accesorios, chaves de paso, válvulas e dispositivos de control, grifería sanitaria, contadores, alxibes, bombas e grupos de presión. Tema 12.–Instalacións interiores de Auga quente sanitaria. Sistemas de produción de ACS. Distribución del ACS. Illamento das conducións de ACS. Materiais. Prevención e control de lexionelosis. Tema 13.–Instalacións interiores de saneamento. Tubarias e accesorios, aparatos sanitarios. Cálculo da instalación de un edificio. Deseño e montaxe de instalacións. Rede de desagües de edificios. Válvulas de desagüe, Sifones, etc. Avarías máis frecuentes en instalacións.  Seguridade e saúde. Tema 14.–Prevención de riscos laborais. Seguridade, saúde laboral e hixiene no traballo. Protección. Sinalización. Traballos con fibrocemento. Actuacións en situación de Emerxencia.  Específicos. Tema 15.–Lista de rúas de Camariñas. Vías principais. Redes de abastecemento, distribución e saneamento da Localidade. Edificios e Instalacións municipais. MODELO DE SOLICITUDE (ANEXO I) Camariñas, 3 de setembro de 2021. O ALCALDE EN FUNCIÓNS Asdo.: Sergio Caamaño Fernández